ஒரு லட்சம் ரூபாய்க்கும் குறைவான இழப்பீடு எனில் பாலிசி பத்திரம் அழிந்து போய்விட்டதென்றால் அதற்கான தொகையை உறுதிமொழி பத்திரம் எழுதி வாங்கிக் கொண்டு கொடுத்து விடலாம் என்று சொல்லப்பட்டுள்ளது. இப்படி நாடு முழுவதும் பாதிக்கப்பட்ட மக்களுக்கு கை கொடுக்க முன்வரும் போது எல்.ஐ.சி. என்கிற பொதுத்துறை நிறுவனம் தானும் அந்த துயரில் பங்குபெறுவதோடு அந்த மக்களுக்கான சேவையை எந்த சிரமுமின்றி செய்வது என்றும் முடிவுக்கு வந்திருக்கிறது. ஆனால் இதுபோன்ற நேர்வுகளில் விபத்து காப்பீடு என்ற வகையில் கூடுதலாக மற்றொரு மடங்கு காப்பீடு தொகை வழங்க வேண்டியதில்லை என்று ஏற்கனவே விதிகள் இருந்தாலும் அதை இந்த நேரத்தில் இந்த குறிப்பிட்ட பகுதிகளுக்காக மாற்றி அடிப்படை காப்பீட்டு தொகையுடன் விபத்து காப்பீட்டிற்கு வழங்க வேண்டிய மற்றொரு காப்பீட்டு தொகையையும் வழங்க சொல்லி உத்தரவிட்டுள்ளது எல்.ஐ.சி. மக்களின் பணத்தால் உருவாக்கப்பட்ட எல்.ஐ.சி. மக்களுக்கு சேவை செய்வதற்காக தன்னை அர்ப்பணித்துக் கொண்டிருக்கிறது என்பதற்கு மேலும் ஒரு சான்று இது. பிரதமர் மோடி, கர்நாடக முதல்வர் குமாரசாமிக்கு விடுத்த ஃபிட்னெஸ் சவால் தனி நபர் சம்பந்தப்பட்டது. எல்.ஐ.சி விடுக்கும் சவால் தேசம் சம்பந்தப்பட்டது. எல்.ஐ.சி.யின் இந்த ஃபிட்னெஸ் சவாலை மோடியும் அவரது வகையறாக்களும் வருந்தி வருந்தி அழைக்கும் தனியார் இன்சூரன்ஸ் நிறுவனங்கள் ஏற்பார்களா?